Ma kinitx triq faċli dik ta' Aleksei Cini, żagħżugħ ta' 21 sena li għadu kemm gradwa mill-Universitá ta' Malta. Dan iż-żagħżugħ fl-etá ta' ħmistax-il sena sofra minn puplesija, aħbar li ma kinitx tajba għal Aleksei hekk kif f'dak li kellu jkun l-isbaħ żmien ta' ħajtu, spiċċa paralizzat għal perjodu ta' żmien u saħansitra kien qed jingħata l-kura fit-taqsima tal-kura intensiva. Ta' ħmistax-il sena biss dan iż-żagħżugħ li kien mimli saħħa kellu jagħmel operazzjoni anke barra minn xtutna. Dak li Alexei tgħallem meta kien żgħir, kellu jerġa' jitgħallmu kollu mill-ġdid f'żgħożitu, il-kelma, il-ħsieb u saħansitra l-kitba. Segwi l-intervista ta' Aleksei Cini fuq il-programm Pjazza.